Rudolf Trella

Prof. JUDr. Rudolf Trella, CSc. (* 29. marec 1929, Stará Ľubovňa – † 1990, Bratislava) bol slovenský komunistický právnik a vysokoškolský pedagóg. V minulosti pôsobil ako dekan Právnickej fakulty Univerzity Komenského v Bratislave.

 Život 
Narodil sa v Starej Ľubovni. Absolvoval Právnickú fakultu Univerzity Komenského v Bratislave. Od roku 1954 pôsobil pedagóg na Právnickej fakulte Univerzity Komenského, kde prednášal štátne právo socialistických štátov. Následne pôsobil ako asistent Katedry štátu a práva ZSSR. V roku 1970 sa stal docentom. V období rokov 1972 až 1974 bol vedúcim Katedry štátneho a správneho práva na Právnickej fakulte Univerzity Pavla Jozefa Šafárika v Košiciach. V rokoch 1971 až 1985 pôsobil ako prorektor Univerzity Komenského. V roku 1980 bol vymenovaný za profesora. V roku 1985 sa stal dekanom Právnickej fakulty Univerzity Komenského, pričom na tomto poste zotrval do roku 1989. Zastával celý rad straníckych funkcií v rámci KSČ, v ktorých dôsledne presadzoval marxisticko-leninskú a internacionalistickú politiku KSČ. V rokoch 1968 až 1969 sa aktívne zúčastnil konsolidácie spoločenských pomerov. V roku 1970 bol predsedom pohovorovej komisie pri výmene preukazov členov KSČ na Lekárskej fakulte Univerzity Komenského. Od roku 1970 pôsobil ako predseda ZO KSS, neskôr ako lektor MV KSS, lektor ÚV KSS a tiež pracoval aj vo VV KSS. V roku 1978 absolvoval na VŠP ÚV KSČ v Prahe seminár zameraný na aktuálne problémy vedeckého komunizmu a teórie a praxe výstavby komunistickej strany. Vo vedeckovýskumnej činnosti (vyznačujúcej sa metodologickým spracovaním problematiky na vyhranených triednopolitických základoch socialistického štátu a spoločnosti) sa zaoberal problematikou národno-štátneho zriadenia a marxisticko-leninským riešením národnostnej otázky. Štátne právo socialistických štátov prednášal aj na Vysokej škole ZNB a Inštitúte Ministerstva vnútra SSR pre NV.

Jeho syn JUDr. Rudolf Trella, CSc. je podnikateľ a privatizér z obdobia tzv. mečiarizmu.

 Dielo 
 Učebná pomôcka pre seminárne cvičenia zo štátneho práva socialistických štátov (spoluautor) (UK, Bratislava 1968)
 Nové štátoprávne usporiadanie ČSSR (spoluautor) (Bratislava 1971)
 Ústava Československej socialistickej republiky (spoluautor) (Pravda, Bratislava 1971)
 Ústava Maďarskej ľudovej republiky (spoluautor) (Pravda, Bratislava 1971)
 Ústava Zväzu sovietskych socialistických republic (spoluautor) (Pravda, Bratislava 1971)
 Ústava Bulharskej ľudovej republiky (spoluautor) (Pravda, Bratislava 1972)
 Ústava Československej socialistickej republiky (spoluautor) (Pravda, Bratislava 1972)
 Ústava Nemeckej demokratickej republiky (spoluautor) (Pravda, Bratislava 1972)
 Ústava Poľskej ľudovej republiky (spoluautor) (Pravda, Bratislava 1972)
 Dokumenty k štúdiu štátneho práva socialistických štátov (spoluautor) (PF UK, Bratislava 1973)
 Štátne právo socialistických štátov. III. diel (spoluautor) (PF UK, Bratislava 1976)
 Ústava Československej socialistickej republiky (spoluautor) (Pravda, Bratislava 1976)
 Ústava Svazu sovětských socialistických republik (spoluautor) (SPN, Praha 1976)
 Rozvoj socialistického štátu a práva v oslobodenom Československu (Bratislava 1977)
 Štátne právo socialistických štátov. III. diel (spoluautor) (II. vyd., PF UK, Bratislava 1977)
 Ústava Polské lidové republiky (spoluator) (SPN, Praha 1978)
 Ústava Maďarské lidové republiky (spoluautor) (SPN, Praha 1979)
 Československé štátne právo (spoluautor) (Obzor, Bratislava 1980)
 Dokumenty k štúdiu štátneho práva ZSSR a socialistických štátov (spoluautor) (PF UK, Bratislava 1980)
 Dokumenty k štúdiu štátneho práva ZSSR a socialistických štátov (spoluautor) (II. vyd., PF UK, Bratislava 1983)
 Ústava (základní zákon) Svazu sovětských socialistických republik (spoluautor) (SPN, Praha 1983)
 Ústava Rumunské socialistické republiky (spoluautor) (SPN, Praha 1986)
 Ústava ZSSR a rozvoj socialistickej spoločnosti (spoluautor) (Smena, Bratislava 1987)
 Ústava Československej socialistickej republiky (spoluautor) (SPN, Bratislava 1989)

 Ocenenia 
 1971 - Medaila Moskovskej štátnej univerzity
 1971 - Pamätná medaila k 50. výročiu KSČ
 1973 - Pamätná medaila ÚV KSČ k 25. výročiu Víťazného februára
 1978 - Medaila Klementa Gottwalda
 1979 - Medaila ZNB
 1979 - Za zásluhy o výstavbu
 1979 - Zlatá medaila UK

 Externé odkazy 
Zoznam dekanov Právnickej fakulty UK v Bratislave 
JUDr. Rudolf Trella, CSc. - Obchodný register Slovenskej republiky

Kategória:Narodenia v 1929
Kategória:Narodenia 29. marca
Kategória:Úmrtia v 1990
Kategória:Slovenskí právnici
Kategória:Slovenskí univerzitní profesori
Kategória:Absolventi Právnickej fakulty Univerzity Komenského v Bratislave
Kategória:Vyučujúci na Právnickej fakulte Univerzity Komenského v Bratislave
Kategória:Vyučujúci na Právnickej fakulte Univerzity Pavla Jozefa Šafárika v Košiciach
Kategória:Dekani Právnickej fakulty Univerzity Komenského
Kategória:Osobnosti zo Starej Ľubovne